
Здравейте,


Казвам се Кристиян Методиев.


На 16-ти септември 2019г. телефонът в баба ми звъни. Тя отговаря. Гласът отсреща прави анкета за “Какви препарати използвате вкъщи и как чистите?” – Става въпрос за парочистачка от “нов вид”, Наговорили са на баба ми много неща, след това са прекратили разговора. Два дни по късно на 18-ти септември й звънят същите хора, за да й кажат, че е спечелила презентация и ще й почистят килима само с пара – много интересно. Кани ги у тях на следващия ден. Тя много се зарадва! Аз чух за това нещо и бях много скептичен, нещо не беше наред. На следващия ден се появиха в уречения час – 16 часа беше. Изтупан младеж, красиво говори, забавлява аудиторията с успешни заучени изрази и фрази. Аз бях там, когато той дойде, започна своята занимателна история, как всичко почиствала тази парочистачка и я нямало по телевизията, защото те не процедирали така… В същия момент аз имах скайп интервю и нямаше как да присъствам да въпросната презентация. След време чувам как входната врата се затваря и реших да отида, да погледна какво се е случило… Майка ми била отишла с тях да вземе продукта и да подпише документите. Е. късно, исках да й кажа да не го прави преди да сме погледнали в интернет. 


Въпросът ми е, след като тя е подписала документ за разсрочено плащане на 3600лв!, а не за 1600лв., колкото струва реално тази парочистачка, след моята проверка, как можем да им я върнем и майка ми да не им изплаща тази сума, защото е измамена, и то не само тя? Какви са правата ми, след като семейството е било измамено? 


Благодаря ви предварително за отделеното време.


 

Измама с уред за почистване с пара
==================================

 

Здравейте,


Може да изпратите договора на имейл [office@kantorata.net](mailto:office@kantorata.net).


Ще го прегледаме и ще Ви дадем обратна връзка.




Здравейте Надежда,


Благодаря Ви за бързия отговор.


Само да споделя, че сме подали сигнал в “Господари на ефира”, защото открих, че тези господа мамят хората от поне 9 години. Очаквам отговор и от тях.


Самият договор е подписан с “Ти Би Ай Банк” ЕАД.


Да, бих желал да ви предоставя договора и да направим среща.


Може ли и-мейл адрес, за да ви изпратя договора?  

Или по-скоро да се видим и да поговорим?


Поздрави,  

Кристиян Методиев




Здравейте, Кристиян Методиев!


При стоковия кредит е важно с кой Вашата майка е подписала договора – с дружеството – продавач на уреда или с дружество – лизингова компания, тъй като от това зависи какви правила ще бъдат приложими и какви ще са правата й.


По така описания от Вас казус не става ясно да е изпълнен състава на измамата на НК и по-скоро договорът може да се развали на база пороци в неговото съдържание.


Ако желаете може да ни изпратите договора за детайлен преглед и да предложим оферта за консултация с адвокат – специалист в областта.


Поздрави,  

Надежда Георгиева  

юрист | Advokatami.bg  

0888 047 188


